Diari Oficial de la Generalitat Valenciana


Sumari del DOGV 5293, del 03-07-2006 (2006/7737)

RESOLUCIÓ de 26 de juny de 2006, del director general d'Investigació, Desenrotllament i Innovació Agropecuària, per la qual es dicten instruccions sobre mesures fitosanitàries per a plantacions de fruiters afectats pel virus de la sharka (plum pox virus).
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/06/26/(1)/dof/vci/html**

### Dades del document

Número de DOGV
:   5293

Data del DOGV
:   03-07-2006

Secció del DOGV
:   I. DISPOSICIONS GENERALS

Número del document
:   2006/7737


Data del document
:   26-06-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * malaltia vegetal
    * ajuda pública
    * suport econòmic
    * tractament fitosanitari
    * ajuda a l'agricultura
    * fruticultura

RESOLUCIÓ de 26 de juny de 2006, del director general d'Investigació, Desenrotllament i Innovació Agropecuària, per la qual es dicten instruccions sobre mesures fitosanitàries per a plantacions de fruiters afectats pel virus de la sharka (plum pox virus). [2006/7737]  
En l'article 2 de l'Orde de 5 de juny de 2000, de la Conselleria d'Agricultura, Pesca i Alimentació, sobre mesures fitosanitàries per a plantacions de fruiters afectats pel virus de la sharka (plum pox virus) i concessió d'ajudes per arrancada d'arbres malalts (DOGV núm. 3776, de 21.06.2000), s'obliga els titulars d'explotacions agràries afectades per l'esmentat virus a comunicar, immediatament, esta circumstància a la Conselleria d'Agricultura, Pesca i Alimentació a fi de prendre mesures per evitar la seua difusió.  
D'altra banda, en l'article 1 de l'Orde de 25 de setembre de 2000, de la Conselleria d'Agricultura, Pesca i Alimentació, per la qual es complementa l'Orde de 5 de juny de 2000, sobre mesures fitosanitàries per a plantacions de fruiters afectats pel virus de la sharka (plum pox virus) i concessió d'ajudes per arrancada d'arbres malalts (DOGV núm. 3864, de 25.10.2000), s'assenyala el termini de presentació de sol·licituds d'ajuda, entre l'1 de gener i el 30 d'abril de cada exercici, i es determina que la sol·licitud d'ajuda es considerarà, al seu torn, com a comunicació de la possible presència de la malaltia en les parcel·les corresponents.  
En el present exercici de 2006 s'ha detectat un notable increment de la difusió de la malaltia produïda pel virus de la sharka, que aconsella l'adopció de mesures urgents per evitar la seua major extensió sobre els arbres fruiters.  
En conseqüència, i en aplicació de l'habilitació que conté l'article 8 de l'Orde de 5 de juny de 2000 esmentada, es dicten les següents  
Instruccions  
Primera. D'acord amb les disposicions de l'article 2 de l'Orde de 5 de juny de 2000, de la Conselleria d'Agricultura, Pesca i Alimentació, sobre mesures fitosanitàries per a plantacions de fruiters afectats pel virus de la sharka (plum pox virus) i concessió d'ajudes per arrancada d'arbres malalts, és de compliment obligatori l'arrancada dels arbres fruiters de pinyol de les espècies albercoquer, prunera i bresquillera afectats pel virus de la sharka.  
Quan s'aprecie la possible existència d'un fogar de sharka, els titulars de les explotacions afectades estaran obligats a comunicar, immediatament, esta circumstància a la Conselleria d'Agricultura, Pesca i Alimentació a fi de prendre mesures per evitar la seua difusió.  
Els titulars de les explotacions que detecten en elles els símptomes de la malaltia hauran de marcar els arbres en el camp, d'acord amb les disposicions de l'article 3 de l'Orde de 25 de setembre de 2000.  
Els servicis de la Conselleria d'Agricultura, Pesca i Alimentació actuaran de conformitat amb el que es preveu en les ordes de 5 de juny i de 25 de setembre de 2000, a fi de detectar i comprovar l'existència de la malaltia i, si és el cas, ordenar l'arrancada de les plantes malaltes.  
Segona. A l'efecte de les disposicions de l'article 5 de l'Orde de 5 de juny de 2000, i durant el present exercici de 2006, el titular de l'explotació afectada podrà presentar la sol·licitud d'ajuda alhora que comunica la possible existència del virus de la sharka en la seua plantació.  
València, 26 de juny de 2006.. El director general d'Investigació, Desenrotllament i Innovació Agropecuària: Eduardo Primo Millo.


Còpia Permalink ELI